
Előkészítette:	Gonda Lajosné intézményvezető

Véleményező: Egészségügyi, Foglalkoztatási és Szociális Bizottság

Döntéshozatal: egyszerű többség

Tárgyalás módja: nyilvános ülés


Tisztelt Képviselő-testület!

Martfű Város Önkormányzata Képviselő-testületének 2016. február 25-i ülésén képviselői javaslat alapján merült fel egy „időstérkép” elkészítésének igénye. Az Egészségügyi, Szociális és Foglalkoztatási Bizottság vállalta, mint szakbizottság azt a feladatot, hogy az idősek térképének elkészítéséhez kacsolódó lehetőségeket, feladatokat áttekinti, mely alapján javaslatot terjeszt a Képviselő-testület elé. 

A Képviselő-testület 2016. június 23-i ülésén, az előterjesztés alapján döntött az időskorúak szociális térképének elkészítéséről oly módon, hogy a városban élő 65 év feletti korosztály megkeresésével, az elfogadott kérdőív alapján, önkéntes válaszadás lehetőségével történik a felméréshez az adatok beszerzése. 
A képviselő-testület az Egészségügyi, Foglalkoztatási és Szociális Bizottságot bízta meg a felméréssel kapcsolatos feladatok elvégzésével, koordinálásával.

Fentiek alapján készült el a felmérés, melyet az előterjesztéshez mellékelek.

Kérem a Képviselő-testületet az előterjesztés megtárgyalására és a határozati javaslat elfogadására.  


Határozati javaslat:

Martfű Város Önkormányzata Képviselő-testületének
…./2018. (…...) határozata 

Az időskorúak szociális térképéről

Martfű Város Önkormányzatának Képviselő-testülete megtárgyalta az időskorúak szociális térképére vonatkozó előterjesztést, melyet a határozat melléklete szerint jóváhagy.

Erről értesül:
1. JNSZ Megyei Kormányhivatal
2. Valamennyi képviselő helyben

Martfű, 2018. február 14.    							Dr Papp Antal
										polgármester

Látta: Szász Éva 
           jegyző

